Innhald

# Formateringsstøtte

Vel vising av visse teikn og direkte skrivemerke i tekst- og HTML-dokument i LibreOffice.

For å bruka denne funksjonen …

Opna eit tekstdokument og vel LibreOffice → InnstillingarVerktøy → Innstillingar → LibreOffice Writer / LibreOffice Writer/Web → Formateringsstøtte

## Utformingshjelp

### Math grunnlinjejustering

Spesifiserer om formelobjekt i Math er justerte ved å bruka grunnlinja i teksten som referanse. Fjern merket for dette alternativet for å kunna endra den loddrette plasseringa av Math-objekt i eit avsnitt.

## Vis formatering

Vel kva for formateringsteikn som skal visast på skjermen. Trykk på symbolet Formateringsmerke på verktøylinja Standard. Alle teikna du har vald under Formateringsstøtte vert då viste.

### Avsnittsslutt

Vel om avsnittsgrensene skal visast. Avsnittsgrensene inneheld også informasjon om avsnittsformatet.

### Mjuke bindestrekar

Vel om mjuke bindestrekar skal visast. Dette er gøymde, sjølvvalde skiljeteikn som du legg inn i eit ord ved å trykkja Cmd + Bindestrek (-)Ctrl + Bindestrek (-). Ord med mjuke bindestrekar vert berre delte på slutten av ei linje der skiljeteiknet er lagt inn, uavhengig av om automatisk orddeling er slått på eller av.

### Mellomrom

Bestemmer om kvart mellomrom i teksten skal representerast av ein prikk.

### Harde mellomrom

Vel om harde mellomrom skal visast som grå boksar. Harde mellomrom vert ikkje brotne på slutten av ei linje og kan leggjast inn med snøggtastane Cmd + Shift + MellomromCtrl + Shift + Mellomrom.

### Tabulatorar

Gjer at tabulatorar vert viste som små piler.

### Linjeskift

Viser alle linjeskifta som er sette inn med snøggtastane Shift + Enter. Desse linjeskifta lagar ei ny linje, men ikkje eit nytt avsnitt.

### Gøymde teikn

Vel om tekst som brukar teiknformatet «gøymd» skal visast når Vis → Formateringsteikn er slått på.

### Bokmerke

Gjer at bokmerkeindikatorane vert viste. | viser plasseringa av eit bokmerkepunkt. [ ] indikerer byrjinga og slutten på eit bokmerke i eit tekstområde.

Desse kontrollelementa vert viste berre i Writer-dokument, ikkje i HTML-dokument.

## Verna område

### Slå på markør

Gjer at du kan setja markøren inn i eit verna område, men du kan ikkje gjera endringar.

## Direkte skrivemerke

Vel eigenskapane til direkte skrivemerke.

### Direkte skrivemerke

Slår på det direkte skrivemerket. Du kan også slå på denne funksjonen ved å trykke på Slå direkte skrivemerke av/på på verktøylinja ved å velja Rediger → Modus for direkte skrivemerke i eit tekstdokument.

### Set inn

Vel innstillingar for innsetjing av det direkte skrivemerket. Dersom du trykkjer ein stad i dokumentet, kan eit nytt avsnitt verta sett inn på akkurat denne staden. Eigenskapane til dette avsnittet er avhengige av kva som er vald her. Dette er det du kan velja mellom:

#### Tabulatorar

Når du brukar det direkte skrivemerket, vert det set inn så mange tabulatorar som nødvendig i det nye avsnittet, fram til punktet du valde er nådd.

#### Tabulatorar og mellomrom

Når du brukar det direkte skrivemerket, vert det sett inn ei høveleg mengd tabulatorar og mellomrom i det nye avsnittet, fram til punktet du valde er nådd.

#### Mellomrom

Når direkte markør vert brukt, vert det lagt til mellomrom i det nye avsnittet til den merkte plasseringa er nådd.

#### Venstre avsnittsmarg

Når du brukar det direkte skrivemerket, vert avsnittsinnrykket til venstre sett på den staden der du klikkar med musa. Avsnittet vert då venstrejustert.

#### Avsnittsjustering

Justerer avsnittet når du brukar det direkte skrivemerket. Avhengig av kvar i dokumentet du klikkar med musa, vert avsnittet formatert anten som venstrejustert, midtstilt eller høgrejustert. Skrivemerket før museklikket viser, i form av ein trekant, kva for justering som vert brukt.

Alle val for innsetjing gjeld berre for det gjeldande avsnittet som er laga med det direkte skrivemerket.

## Bilete

### Forankring

Definerer standardankeret for innsette bilete. Tilgjengelege alternativ er:

- Til avsnitt

- Til teikn

- Som teikn

## Autofullfør

Vel dette alternativet for å få Writer til å automatisk setja parentesar () rundt den merkte teksten, hakeparentesar [], krøllparentesar {} eller doble hermeteikn "" kvar gong du trykkjer på opningsteiknet. Berre merk teksten og trykk på opningsteiknet for å omslutta teksten med både opnings- og avslutningsteiknet.

## Objektgrenser

Vel dette alternativet for å visa objektgrensene som standard. Du kan også visa eller gøyma grenser ved å velja Vis → Kantar på menylinja.

### Tekst

Kantlinjeomriss: Viser ei svak linje som indikerer sidemargane.

Beskjeringsmerkje: Viser merke i hjørnene av marginalboksen.

### Bolkar og rammer

Viser grensene for bolkar og rammer. Ei svak linje indikerer kantane på bolkar eller rammer når det ikkje er brukt rammer.

### Tabellar

Viser grensene til tabellceller. Ei svak linje indikerer kantane på celler når ingen kantar er brukt.